

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov slovenského jazyka** |
| 1. Dátum stretnutia pedagogického klubu | 14. 09. 2020 |
| 1. Miesto stretnutia pedagogického klubu | Zborovňa II. stupňa |
| 1. Meno koordinátora pedagogického klubu | Mgr. Jana Gičová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   **Anotácia:**  Cieľom zasadnutia klubu je venovať pozornosť analýze metód a foriem práce počas dištančného vzdelávania.  **Kľúčové slová:** dištančné vzdelávacie, samostatné vzdelávanie, synchronické vzdelávania, hodnotenie výsledkov |
| 1. **Hlavné body, témy stretnutia, zhrnutie priebehu stretnutia:** 2. Dôvody používania dištančného vzdelávania 3. Využívané formy dištančného vzdelávania 4. Hodnotiace formy počas dištančného vzdelávania     Téma stretnutia: Metodika dištančného vzdelávania  Týmto stretnutím nadviazali členky na ostatné stretnutie klubu slovenského jazyka a literatúry, ktoré sa týkalo dištančného vzdelávania. Hneď v úvode odznel názor, že celosvetový vývoj vedy a techniky, informačná explózia i aplikácia moderných technológií vo všetkých oblastiach ľudskej praxe sú také výrazné, že aj školstvo stojí pred otázkami ako pripraviť učiteľa a ako pôsobiť na žiaka, aby zvládol požiadavky, ktoré sú na neho kladené. Situácia spôsobená šírením vírusového ochorenia COVID-19 donútila aj našu spoločnosť, aby pružne zareagovala na potreby tejto situácie. A preto učitelia, žiaci a ich rodičia sa museli zo dňa na deň zoznámiť s metódou dištančného vzdelávania.  Členky klubu sa zhodli, že dištančné vzdelávanie je vyučovanou metódou, ktorá namiesto bezprostredného kontaktu žiaka a učiteľa zavádza inú formu kontaktu. Pre žiaka znamená učiť sa na diaľku zvládať informácie a poznatky samostatne - bez účasti na tradičnej vyučovacej hodine.  Najčastejšími formami dištančného vzdelávania bolo priame štúdium – samostatné (asynchronické), bez bežného kontaktu s učiteľom (informácie žiaci získali prostredníctvom prezentácií alebo odkazom na nejaký link). Ďalšou formou bolo vyučovanie riadené učiteľom (synchronické), počas ktorého mohli žiaci priamo komunikovať s učiteľom – cez chat.  Pri výbere jednotlivých metód sa členky zhodli aj na tom, že počas dištančného vzdelávania bolo potrebné posúdiť aj primeranosť učiva, aby žiaci jeho obsah v takýchto podmienkach zvládli. Obsah učiva vo vybraných ročníkoch bolo potrebné zredukovať na nevyhnutný obsah potrebný pre postup do vyššieho ročníka.  V závere stretnutia ešte odzneli aj názory na hodnotiace formy, členky klubu využívali na hodinách slovenského jazyka a literatúry najčastejšie dva druhy testov – testy, v ktorých boli úlohy s tvorbou odpovedí alebo testy, ktoré mali vopred určené odpovede a žiaci mali možnosť výberu správnej odpovede.  Dištančné vzdelávanie a jeho podoby boli vynútené nepredvídateľnou situáciou vo svete a aj na Slovensku, jeho pozitívne a negatívne stránky budú určite v budúcnosti využité tým správnym smerom, aby s podobou dištančného vzdelávania boli spokojní učitelia aj žiaci. |
| 1. **Závery a odporúčania:**   V závere stretnutia sa členky zhodli na tom, že žiaci vybraných ročníkov sa na hodinách slovenského jazyka a literatúry radi tvorivo prezentujú v ústnej aj písomnej podobe. Úlohou učiteľa ostáva ich v tom podporovať a usmerňovať – pri písomnom prejave je potrebné dbať na správne aplikovanie jazykovedných vedomostí a pri ústnom prejave netreba zabúdať na adekvátne aplikovanie poznatkov verbálnej aj neverbálnej komunikácie. |

|  |  |
| --- | --- |
| 1. Vypracoval (meno, priezvisko) | Mgr. Jana Gičová |
| 1. Dátum | 18.09.2020 |
| 1. Podpis |  |
| 1. Schválil (meno, priezvisko) | RNDr. Miriam Melišová |
| 1. Dátum | 30.09.2020 |
| 1. Podpis |  |